สวัสดีค่ะ แม่อายุ48ปี ยกของหนักผิดท่าวันที่1มกราคม ปรากฎว่าตั้งแต่นั้นมาแม่ชาปลายนิ้วมือนิ้วชี้กับนิ้วโป้งมาตลอดเวลาเลยค่ะ ไม่มีอาการเจ็บปวดใดๆ ไม่มีอาการอ่อนแรงใดๆ ใช้ฝ่ามือได้ปกติมีเพียงแต่อาการชาที่รู้สึกทำให้รำคาญใจ ไปหาที่เอกชนมาเค้าก็ไม่ตรวจอะไรเลยค่ะจ่ายยาคลายกล้ามเนื้อกับวิตตามินบีมา จนวันนี้วันที่7มกราคม กลับไปหาอีกรอบ ก็ไม่ตรวจอะไรอีกตามเคยให้ยาฆ่าเชื้อกับวิตามินรวมมาให้กิน แม่บอกว่าไม่มีอะไรดีขึ้น ก็ยังชาเหมือนเดิม ไม่ได้หายชาเพิ่มขึ้นหรือลดลงเลย ชายังไงชายังงั้น เริ่มรู้สึกกังวลแล้วค่ะคุณ ควรทำอย่างไรดีคะ ควรพาไปพบแพทย์เฉพาะทางที่ไหนอย่างไรดี เพราะหนูไม่รู้เลย แม่ไม่มีเคยมีอาการชายาวนานแบบนี้มาก่อนนะคะ มีบ้างตอนขับมอเตอร์ไซแต่ไม่ถึง5นาทีก็หาย ไม่มีโรคเบาหวานความดันอะไรค่ะ แข็งแรงมาก
 อาการชาที่ปลายนิ้วหัวแม่มือและนิ้วชี้ เกิดจาก เส้นประสาทที่เรียกว่า Radial nerve ถูกรบกวน อาจมีการอักเสบ การถูกกด กระแทก มีแรงดัน ทำให้การนำประสาทเสียไปบ้างชั่วคราว จากประวัติที่ให้มา ทำให้แยกโรคได้ว่าอาจเกิดจากโรค 1 myositis คือ กล้ามเนื้อที่หน้าอกต่อกับหัวไหล่ ไปกดเส้นประสาทที่ไหลออกมาจากคอ บริเวณนี้เป็นที่รวมของเส้นประสาทหลายเส้น เมื่อกล้ามเนื้อไปกดเบียดจากการยกของหนัก เส้นประสาทได้รับการกระทบกระเทือน ก็มีอาการชา ได้ คงต้องใช้เวลาสักพักจะหายได้เอง ห้ามยกของหนักอีก2. อาจเกิดจาก กระดูกคอเสื่อมตรงระดับที่ 5-6 เส้นประสาทคอที่ออกมาจากรูประสาทจะถูกกระดูกคอกด จากความเสื่อมในคนสูงอายุมีแคลเซี่ยมมาเกาะทำให้รุประสาทตีบแคบลง3.อาจเกิดจาก โรคงูสวัด ไปเกาะกินเส้นประสาททำให้ชาๆ ได้ โดยไม่มีอาการทางผิวหนัง4.เนื้องอกที่สมองส่วนที่ใช้บังคับนิ้วหัวแม่มือและนิ้วชี้การที่บอกว่า มีอาการตอนขับ MC บ้างแสดงว่า มีการกดเส้นประสาทมาก่อนแล้วแต่ไม่รุนแรง จึงสามารถหายไปได้เองคำแนะนำ ควรไปพบ แพทย์ศัลยกรรมกระดูก หรือแพทย์เวชศาสตร์ฟื้นฟู เพื่อขอทำการตรวจเอกซ์เรย์คอ และทำ การตรวจด้วยแม่เหล็กไฟฟ้า ถ้าสงสัยว่ากระดูกคอเสื่อม นอกจากนี้ ถ้าเป็นแผนก เวชศาสตร์ฟื้นฟุจะมีเครื่องมือตรวจกระแสประสาท (NCV / EMG) ก็จะบอกได้ว่า พยาธิสภาพเกิดตรงตำแหน่งใด ระหว่างนี้ห้ามยกของหนักอีก ครับ เพราะจะทำให้เส้นประสาทมีการอักเสบเพิ่มขึ้นอีก